**EELNÕU 2024/248**

 **KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | X |
| kultuuri- ja spordikomisjon | JK |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

**OTSUS**

28. märts 2024 nr

Khotyn linnaga sõpruslepingu sõlmimine/mitte sõlmimine

Kohaliku omavalitsuse korralduse seaduse §13 ja Viljandi Linnavolikogu 28.05.2020 määruse nr 72 „Viljandi linna esindamise kord“ punkti § 3 lõike 2 punkti 2 alusel Viljandi Linnavolikogu

**o t s u s t a b:**

1. Kiita heaks/Mitte kiita heaks Ukraina linna Khotyn taotlus hakata Viljandi sõpruslinnaks ja volitada Viljandi linnapead sõpruslepingut allkirjastama.
2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Seila Peek

**Esitatud:** 26.02.2024

**Esitaja:** Viljandi Linnavalitsus **Ettekandja:** Madis Timpson

**Lk arv:** 2

**Hääletamine:** nõudmisel

Seletuskiri

**Khotyn linnaga sõpruslepingu sõlmimine/mitte sõlmimine**

Eelnõu eesmärk on kiita heaks või mitte kiita heaks ettepanek luua Viljandi linna ja Khotyn linna vahel sõprusleping.

Kohaliku omavalitsuse korralduse seaduse § 13 lõike 1 kohaselt on volikogul, valitsusel ja ametiasutusel õigus oma pädevuse piires teha koostööd kõigi teiste omavalitsusüksustega väljaspool Eestit ning sõlmida nendega lepinguid. Sama paragrahvi lõike 4 kohaselt kuuluvad sõlmitavad lepingud eelnevalt läbivaatamisele ja heakskiitmisele volikogus, kui nende täitmisega kaasnevad kulutused omavalitsusüksuse eelarvest või võetakse muid rahalisi kohustusi.

Viljandi linna avalik-õigusliku juriidilise isiku esindamise korra § 3 lõige 2. punkt 2. alusel otsustab linnavolikogu välisriigi kohaliku omavalitsusüksuse tunnistamise Viljandi linna sõprusomavalitsuseks.

31. jaanuaril Viljandi Linnavalitsusele laekunud kirjas soovib Ukraina edela osas Chernivtsi oblastis paiknev Khotyni linn hakata Viljandi sõpruslinnaks. Khotyni rahvaarv on veidi üle 11 000 inimese. Linna suurus 20km2.

Seoses sellega, et Ukraina on Euroopa liidu kandidaatriik, näeb Khotyn Eestis sõpruslinna leidmise näol uusi võimalusi linna arenguks. Täna on Khotynil 19 sõpruslinna, sh Saksamaal, Poolas, Portugalis, Poolas, Slovakkias ja Lätis.

Viljandi sõpruslinnad (10):

USA – Frostburg, Cumberland

Rootsi – Eslöv, Härnösand

Soome – Porvoo

Läti – Valmiera

Leedu – Kretinga

Saksamaa – Ahrensburg

Gruusia – Telavi

Ukraina - Ternopil

(allkirjastatud digitaalselt)

Seila Peek

Avalike suhete- ja turismiameti juhataja